**Referat – Eliteudvalgsmøde**

**Sted:** Parasport Danmark mødelokale

**Dato:** Mandag, den 14. november 2022 kl. 16.30 – 20.30

**Deltagere:** Mads Baulund, Ole Brynaa Solkær, Pernille Langelund, Peter Lund Andersen, Svenn Folkmann, Jonas Schmidt Christensen og Michael Møllgaard Nielsen.

**Afbud:**

**Dagsorden til ordinært møde:**

1. Godkendelse af dagsorden, referat og opfølgning på referat.
   * *Dagsorden og referat godkendt – og opfølgning under de enkelte punkter*
2. Økonomi og prioriteringer for 2023 og 2024
   * *Med udgangspunkt i en gennemgang af økonomi for 2023 og 2024 herunder hvor den samlede økonomi til eliteidrætten kommer fra, blev prioriteringer og muligheder for at øge den samlede ramme drøftet.*
     + *Budget er dynamisk forstået således, at ikke forbrugte Kirkbi midler i et kalenderår, kan skubbes til næste kalenderår eller tilsvarende den anden vej rundt. Dette gælder ikke PD og Team Danmark midler.*
     + *Den samlede økonomi er under pres bl.a. med baggrund i det store medaljepotentiale, som er i færd med forløse sig og som spiller sammen med set up og miljøer, ligesom rejseomkostninger er støt stigende.*
     + *Goalball – herrer vil ikke blive støttet i 2023 og 2024, da der ikke er et resultat- og udviklingspotentiale som peger fremad mod en PL-deltagelse. Holdet spiller p.t. i B-divisionen. I den sammenhæng vigtigt at landshold, trænere og udvalg orienteres om årsagen til dette – og muligheder fremover for at spille landsholds goalball herunder mulig økonomi, bl.a. med støtte fra Breddeudvalget.*
     + *Rugby: Der er økonomiske midler til støtte til EM i maj måned i Cardiff og Musholm Cup i marts måned, men ønskes yderligere turneringsaktivitet kræver det som udgangspunkt ekstern finansiering.*
     + *Tennis: Som en del af partnerskabsaftale med Dansk Tennis Forbund fastholdes støtte i 2023 og 2024 til Louise Willerslev, så længe en PL-deltagelse er en realistisk mulighed.*
     + *På den lidt længere bane skal vi have kigget ind i vort eget støttekoncept og elitestrategi og det nye Team Danmark støttekoncept, hvor der skal leveres input i 2023.*
3. Pressalit Sports Academy den 28. og 29. oktober
   * *Opsamling og evaluering, som Michael tager med til Teis, som arbejder med kommende udgaver af PSA.*
4. Team Danmark
   * *Orientering fra styregruppemøde, hvor vi bl.a. drøftede vigtigheden af de såkaldte KUM- midler til personlige hjælpere mv., som skal ses i sammenhæng med en positiv presset økonomi grundet et stort medaljepotentiale i 2023 og 2024 kombineret med et stort langsigtet resultatpotentiale, hvilket også blev italesat på styregruppemødet. I relation til dette orienterede Mads fra møde i DIF aktivkomite.*
5. Medaljer 2022
   * *I alt 17 medaljer fordelt på 13 VM og 4 EM-medaljer – et rigtig flot medaljeår.*
6. Eventuelt
   * *Intet nyt*